Vriende breek nie af nie – Finesse Meisie
Soos Jim Rohn sê: “You are the average of the five people you spend most of your time with.” Dis ’n scary thought, veral as dié vyf giftig is vir jou siel en gemoed. So, as die vyf mense in jou lewe net kla, ander kritiseer en beskinder, of dinge doen wat jy voor jou siel weet nie eintlik goed is vir jou nie … gaan dit jou gedagtes ook swart inkleur.
Vriende het ’n groot invloed op jou gedagtes, besluite, aksies en soms selfs jou lewenspad. MAAR, en dit is ’n lewensbelangrike MAAR … net as jy hulle dit toelaat. Die ironie is, met die “regte” vriende in jou lewe sal die invloed positief en uplifting wees.
As jy vriende het wat nie die beste in jou uitbring en toelaat om jouself te wees nie, moet jy bitter gou ’n skuif maak. Glo my, jy sal weer nuwe vriende maak en aanbeweeg. Die lewe is vol fases. Vriende kom en gaan soos jou lewe deur verskillende fases gaan. Solank jy net onthou, vriende moet jou opbou en die lewe beter en lekkerder maak.
Dieselfde geld vir jou. Is jy ’n opbouende, positiewe vriendin? Bou jy jou vriende se lewe op of breek jy dit af?
Lag ’n slag (vir jouself)